[{"text_idx": "#000002", "text": "Gwaith yn mynd rhagddo ar ailddatblygu Miwni"}, {"text_idx": "#000006", "text": "Nod yr ailddatblygiad yw gwarchod treftadaeth y Miwni a dathlu ei phensaerni\u0308aeth gothig syfrdanol trwy amlygu'r trawstiau nenfwd gwreiddiol yn y brif neuadd a llawer o'r ffenestri sydd wedi'u blocio ar hyn o bryd."}, {"text_idx": "#000008", "text": "Bydd y prosiect yn darparu lleoliad sy\u2019n cynnig rhaglen broffesiynol o gerddoriaeth fyw a sinema digwyddiadau, gyda chyfleusterau bar i gefnogi\u2019r economi hamdden a nos leol."}, {"text_idx": "#000010", "text": "\u201cMae gwaith yn parhau i fynd rhagddo ar ailddatblygu\u2019r Miwni, ac mae\u2019n gadarnhaol gweld y prosiect yn symud yn nes at y cam \u2018sgidiau ar lawr gwlad\u2019 y mae llawer o drigolion yn gyffrous i\u2019w weld yn digwydd."}, {"text_idx": "#000011", "text": "\u201cRydym wedi ymrwymo i ailddatblygu\u2019r Miwni gyda\u2019n partneriaid Ymddiriedolaeth Ddiwylliannol Awen mewn ffordd gyfrifol a chynaliadwy. Bydd yr ailddatblygiad yn gweld y Miwni yn dod yn fyw unwaith eto fel cyrchfan cerddoriaeth a digwyddiadau o'r radd flaenaf yn Ne Cymru er mwynhad trigolion ac ymwelwyr."}, {"text_idx": "#000012", "text": "\u201cMae\u2019r gwaith cwblhau ar y trywydd iawn ar gyfer Haf 2024, jyst mewn pryd i Rondda Cynon Taf groesawu Eisteddfod Genedlaethol Cymru, sy\u2019n denu tua 150,000 o ymwelwyr bob blwyddyn. Ni allwn aros i weld y miloedd o bobl sy'n ymweld a\u0302 Rhondda Cynon Taf yn mwynhau'r lleoliad newydd.\u201d"}, {"text_idx": "#000014", "text": "\u201cMae\u2019r ailddatblygiad hwn yn gyfle unwaith mewn cenhedlaeth i adfer y Miwni fel un o leoliadau cerddoriaeth a digwyddiadau gorau De Cymru. Fel gyda phob prosiect o'r maint hwn, mae cymaint sy'n mynd i mewn i'r gwaith dylunio cyn i'r gwaith ddechrau ar y safle. Mae\u2019n wych cael y cyfle i ddefnyddio popeth rydym wedi\u2019i ddysgu gan y gymuned i helpu i gefnogi\u2019r broses a llunio dyluniad sy\u2019n bodloni ein gweledigaeth tra ar yr un pryd yn gweithio o fewn y cyllid sydd ar gael i ni.\u201d"}]